ПРОТОКОЛ № 17
от заседанието на Комисия по правни и институционални въпроси към Пленума на Висшия съдебен съвет, 
проведено на 11 юни 2018 г.

Днес, 11 юни 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:			ЦВЕТИНКА ПАШКУНОВА
ЗАМ. ПРЕДСЕДАТЕЛ:		ГЕОРГИ КУЗМАНОВ - отсъства

ЧЛЕНОВЕ:				СТЕФАН ГРОЗДЕВ
						ВЕРОНИКА ИМОВА
						ПЛАМЕН НАЙДЕНОВ - отсъства
						АТАНАСКА ДИШЕВА									ДАНИЕЛА МАШЕВА
						ЕВГЕНИ ДИКОВ 

На заседанието присъстват експертните сътрудници на комисията, Цветелина Велинова – главен експерт – юрисконсулт в дирекция „Правна“, Аделина Кандова – главен експерт в дирекция „Международна дейност“, Кремена  Капралова - гл. експерт - връзки с обществеността в отдел „Публична комуникация и протокол“ и техническият сътрудник на комисията – Изабела Стоянова.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Определяне на представители за участие в междуведомствена работна група в Министерството на правосъдието за изготвяне на проект за изменение и допълнение в Правилника за прилагане на Закона за защита на лица, застрашени във връзка с наказателно производство;
- Писмо от Миглена Тачева – директор на Националния институт на правосъдието, във връзка с текущи обучения по Комуникационната стратегия на съдебната власт и Програма – проект за обучение „Комуникационни умения и прилагане на комуникационната стратегия на съдебната власт 2014-2020“ на членовете на ВСС.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

                1. ОТНОСНО: Доклад от Олга Керелска и Калина Чапкънова – членове на Висшия съдебен съвет от участие във встъпителната среща и семинар за дигитално правосъдие по Проект 3 на Европейската мрежа на съдебните съвети (ЕМСС) „Създаване на Форум за дигитално правосъдие“, проведена в периода 3-4 май 2018 г. в гр. Амстердам, Кралство Нидерландия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДЛАГА НА ПЛЕНУМА НА ВСС ДА ПРИЕМЕ ЗА СВЕДЕНИЕ Доклад от Олга Керелска и Калина Чапкънова – членове на Висшия съдебен съвет от участие във встъпителната среща и семинар за дигитално правосъдие по Проект 3 на Европейската мрежа на съдебните съвети (ЕМСС) „Създаване на Форум за дигитално правосъдие“, проведена в периода 3-4 май 2018 г. в гр. Амстердам, Кралство Нидерландия.

1.2.	ПРЕДЛАГА НА ПЛЕНУМА НА ВСС ДА ВЪЗЛОЖИ на дирекция „Информационни технологии и съдебна статистика“ на АВСС да публикува доклада по т. 1 на Интернет страницата на ВСС в раздел „Международна дейност/Международни организации/Европейска мрежа на съдебните съвети/ Създаване на форум на ЕМСС за дигитално правосъдие и в раздел „Международна дейност/Доклади, анализи и решения/Доклади от международни срещи“.

2. ОТНОСНО: Информация от председателя на Върховния касационен съд и председателя на Върховния административен съд във връзка с обновяване на списъка с ad hoc съдии от българска страна в Европейския съд по правата на човека

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРИЕМА ЗА СВЕДЕНИЕ получената информация от председателите на Върховния касационен съд и Върховния административен съд относно обновяване на списъка с ad hoc съдии от българска страна в Европейския съд по правата на човека.

3. ОТНОСНО: Информация от Европейската мрежа на съдебните съвети (ЕМСС) и от съдии от Окръжния съд в гр. Краков - представители на Съдийските асоциации „Юстиция“ и „Темис“ относно ситуацията в Полша и реформата в полската съдебна система

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ПРИЕМА ЗА ЗАПОЗНАВАНЕ получената информация от Европейската мрежа на съдебните съвети (ЕМСС) и от съдии от Окръжния съд в Краков - представители на Съдийските асоциации „Юстиция“ и „Темис“ относно ситуацията в Полша и реформата в полската съдебна система.

	4. ОТНОСНО: Резюме-анализ на „Информационното табло на ЕС в областта на правосъдието за 2018 г.“ и информация от Министерство на правосъдието във връзка с публикуваното на 28.05.2018 г. Информационно табло на ЕС за 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА ЗА ЗАПОЗНАВАНЕ Резюме-анализ на Информационното табло на ЕС в областта на правосъдието за 2018 г. и писмо от Министерство на правосъдието във връзка с Информационното табло за 2018 г. 
4.2. Информацията по т.4.1 да се предостави на всички членове на ВСС за запознаване.

	5. ОТНОСНО: Информация от Националния институт на правосъдието за командировани от НИП лица

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРИЕМА ЗА СВЕДЕНИЕ докладите на командировани от Националния институт на правосъдието лица във връзка с техни международни участия.
5.2.	ВЪЗЛАГА на дирекция „Международна дейност“ да актуализира информацията за командированите от НИП лица.

II. ПРАВНИ ВЪПРОСИ:

               6. ОТНОСНО: 	Писмо от Конституционния съд, с което, на основание чл. 18, ал. 2 от Закона за Конституционен съд и чл. 20а, ал. 1 ПОДКС, е изпратен препис от искането на Върховния касационен съд за установяване на противоконституционност на разпоредбата на чл. 280, ал. 2, предложение 3 от Гражданския процесуален кодекс в частта: „както и при очевидна неправилност“, както и препис от  определението на съда от 04.06.2018 г.“ по конституционно дело № 10/2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	        Висшият съдебен съвет не следва да представя становище по конституционно дело № 10/2018 г., тъй като искането на Върховния касационен съд за установяване на противоконституционност на разпоредбата на чл. 280, ал. 2, предложение 3 от Гражданския процесуален кодекс в частта: „както и при очевидна неправилност“ касае правораздавателната дейност.

               7. ОТНОСНО: 	Доклад за прилагането на закона и за дейността на административните съдилища през 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ПРЕДЛАГА на Пленума на ВСС да вземе следното решение:

1.1 На основание чл. 30, ал. 2, т. 4 от Закона за съдебната власт ИЗСЛУШВА председателя на ВАС – Георги Чолаков и ПРИЕМА доклада за прилагането на закона и за дейността на административните съдилища през 2017 г.
1.2. На основание чл. 30, ал. 2, т. 11 от Закон за съдебната власт ВНАСЯ в Народното събрание Доклад за прилагането на закона и за дейността на административните съдилища през 2017 г.

7.2. ВНАСЯ точката в дневния ред за заседание на Пленума на Висшия съдебен съвет на 14.06.2018 г.

               8. ОТНОСНО: Оспорване на начислена неустойка по договор № 93-00-235/24.04.2015 г. с „Мултиплекс инженеринг“ ЕООД

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Изисква от Комисия „Бюджет и финанси“ всички налични документи във връзка с начисляването на неустойка по договор № 93-00-235/24.04.2015 г., сключен между Министерство на правосъдието и „Мултиплекс инженеринг“ ЕООД, както и във връзка с основанието за извършване на прихващане на неустойката от остатъка за плащане. 
8.2. ОТЛАГА разглеждането на точката за следващо заседание на комисията, за допълнително проучване. 
8.3. ИЗПРАЩА решението по т.8.1. на Комисия „Бюджет и финанси“, за предприемане на действия. 

               9.ОТНОСНО: Становище от директора на дирекция „Информационни технологии и съдебна статистика“ в Администрацията на ВСС във връзка с решение на Комисията по правни и институционални въпроси по т. 11 от Протокол № 15/28.05.2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

ПОДКРЕПЯ решението на Комисия „Бюджет и финанси“ към Пленума на Висшия съдебен съвет по т. 21 от Протокол № 17/30.05.2018 г. 

               10. ОТНОСНО: Писмо от административния ръководител – председател на Районен съд – Карнобат във връзка с изпълнителните производства, по които взискател е съдът

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Създаването на организация на работата на Районен съд – Карнобат е от компетентността на председателя на съда, като неговите разпореждания в тази връзка са задължителни за всички съдии и служители в съда.

               11. ОТНОСНО: Становище на служителите на МВР, явяващи се на съдебни заседания като вещи лица, във връзка с обществено обсъждане на Проект на Наредба за изменение и допълнение на Наредба № 2 от 29.06.2015 г. за вписването, квалификацията и възнагражденията на вещите и декларация за подкрепа на становището от Синдикалната федерация на служителите в МВР

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

ПРИЕМА ЗА СВЕДЕНИЕ Становище на служителите на МВР, явяващи се на съдебни заседания като вещи лица, във връзка с обществено обсъждане на Проект на Наредба за изменение и допълнение на Наредба № 2 от 29.06.2015 г. за вписването, квалификацията и възнагражденията на вещите и декларация за подкрепа на становището от Синдикалната федерация на служителите в МВР.

               12. ОТНОСНО: Определяне на представители за участие в работна група за изменение и допълнение на Закона за съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. ПРЕДЛАГА на Пленума на Висшия съдебен съвет да определи представители от ВСС за участие в работна група за изменение и допълнение на Закона за съдебната власт. 
12.2. Точката да се включи в дневен ред за заседанието на Пленума на ВСС на 21.06.2018 г.

               13. ОТНОСНО: Писмо от административния ръководител на Окръжен съд – Варна относно наше писмо изх.№ВСС-4463/22.05.2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Произнасянето във връзка с претърпяната от съдебния заседател злополука е от компетентността на административния ръководител на Окръжен съд – Варна. В случай, че съдебният заседател е неблагоприятно засегнат от произнасянето, същият следва да потърси правата си по съдебен ред. 
13.2.След определяне на представители от Висшия съдебен съвет за участие в работната група за изменение и допълнение на Закона за съдебната власт, същите да бъдат запознати със становището на Съвета на съдебните заседатели при Окръжен съд – Варна относно липсата на действащ механизъм за защита на лицата по чл. 216, ал. 2 от ЗСВ. Посочените проблеми следва да бъдат поставени пред сформираната работната група, предвид законодателната инициатива на Министерството на правосъдието. 
13.3. Изпраща решението по т. 1 на административния ръководител на Окръжен съд – Варна, за сведение. 

               14. ОТНОСНО: Писмо от административния ръководител на Окръжен съд – Русе относно задължение за деклариране на лицата по чл. 6, ал. 1, т. 44 от ЗПКОНПИ

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. С писмо изх. № ВСС-2915/01.06.2018 г. всички органи на съдебната власт са уведомени за дадените указния от Комисията за противодействие на корупцията и за отнемане на незаконно придобитото имущество /КПКОНПИ/, по прилагането на разпоредбата на чл. 6, ал. 1, т. 44 от Закона за противодействие на корупцията и за отнемане на незаконно придобитото имущество, включително и по отношение на това към кой момент възниква задължението за деклариране за административните ръководители.
Висшият съдебен съвет не разполага с правомощието да дава обвързващо тълкуване на закона. Комисията счита, че административните ръководите следва да съобразят направените от КПКОНПИ разяснения по цитираната норма.

               15. ОТНОСНО: Извлечение от решение на Комисия „Съдебна карта, натовареност и съдебна статистика“ към Съдийската колегия на Висшия съдебен съвет, във връзка със становища и предложения за изменение и допълнение на НПК относно реформата на военните съдилища /разгледано на заседание на КСКНСС, по протокол №16 от 30 май 2018 г., т.3/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. ПРИЕМА ЗА СВЕДЕНИЕ становищата и предложенията за изменение и допълнение на Наказателно-процесуалния кодекс относно реформата на военните съдилища.
15.2. ИЗПРАЩА на Министерство на правосъдието становищата и предложенията по компетентност, за обсъждане и преценка, с оглед сформирането на работна група, с участието на представители на военните съдилища и военните прокуратури. 

               ДОПЪЛНИТЕЛНИ ТОЧКИ:

               16. ОТНОСНО: Становище на Комисия „Съдебна карта, натовареност и съдебна статистика“ към Съдийската колегия на Висшия съдебен съвет по отношение на проекта на Наредба за изменение и допълнение на Наредба № 6 от 2008 г. за утвърждаване на образци на заповед на изпълнение, заявление за издаване на заповед за изпълнение и други книжа във връзка със заповедното производство

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

ОТЛАГА разглеждането на точката за следващото заседание на комисията, за запознаване и с оглед получаване на информация от г-н  Евгени Стоянов - заместник - министър на правосъдието, дали предлаганите промени са съобразени с внесените предложения за законодателни промени на Гражданския процесуален кодекс във връзка със заповедното производство. 

17. ОТНОСНО: Определяне на представители за участие в междуведомствена работна група в Министерството на правосъдието за изготвяне на проект за изменение и допълнение в Правилника за прилагане на Закона за защита на лица, застрашени във връзка с наказателно производство

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

17.1. ОПРЕДЕЛЯ представители за участие в междуведомствена работна група в Министерството на правосъдието за изготвяне на проект за изменение и допълнение в Правилника за прилагане на Закона за защита на лица, застрашени във връзка с наказателно производство: 

	1. Георги Кузманов - член на ВСС; 
	2. Пламен Найденов - член на ВСС.

18. ОТНОСНО: - Писмо от Миглена Тачева – директор на Националния институт на правосъдието, във връзка с текущи обучения по Комуникационната стратегия на съдебната власт и Програма – проект за обучение „Комуникационни умения и прилагане на комуникационната стратегия на съдебната власт 2014-2020“ на членовете на ВСС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

18.1. Приема за сведение писмото на Миглена Тачева – директор на Националния институт на правосъдието, във връзка с текущи обучения по Комуникационната стратегия на съдебната власт и Програма – проект за обучение „Комуникационни умения и прилагане на комуникационната стратегия на съдебната власт 2014-2020“ на членовете на ВСС	.
18.2.	 Членовете на ВСС да бъдат запознати с писмото на Миглена Тачева - директор на НИП, като се публикува на служебните им пощи и се предостави на хартиен носител.
18.3.	Съобщение за насроченото на 28 и 29 юни 2018 г. да се постави на информационното табло в Офиса на 3-я етаж в сградата на ВСС. В съобщението да бъде посочено, че следващото обучение ще се проведе на 12 и 13 юли 2018 г.

ПРЕДСЕДАТЕЛ
                                                                   НА КОМИСИЯТА:	/п/	 
ЦВЕТИНКА ПАШКУНОВА